Document ID: 31991R2232

ΚΑΝΟΝΙΣΜΟΣ ( ΕΟΚ ) αριθ . 2232/91 ΤΟΥ ΣΥΜΒΟΥΛΙΟΥ της 22ας Ιουλίου 1991 για την αναπροσαρμογή των ποσών που προβλέπονται στο άρθρο 13 του παραρτήματος VII του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων και αφορούν την ημερήσια αποζημίωση αποστολής
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,
τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς του λοιπού προσωπικού των Κοινοτήτων αυτών, όπως καθορίστηκαν από τον κανονισμό ( ΕΟΚ, Ευρατόμ, ΕΚΑΧ ) αριθ . 259/68 ( 1 ) και τροποποιήθηκαν τελευταία από τον κανονισμό ( Ευρατόμ, ΕΚΑΧ, ΕΟΚ ) αριθ . 3736/90 ( 2 ), και ιδίως το άρθρο 13 του παραρτήματος VII του κανονισμού αυτού και τα άρθρα 22 και 67 του εν λόγω καθεστώτος,
την πρόταση της Επιτροπής,
Εκτιμώντας ότι πρέπει να προσαρμοστούν τα ποσά ημερήσιας αποζημίωσης αποστολής για να ληφθεί υπόψη η διαμόρφωση των εξόδων που διαπιστώθηκε στους διάφορους τόπους διορισμού των κρατών μελών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Στο παράρτημα VII του κανονισμού υπηρεσιακής κατάστασης, το άρθρο 13 τροποποιείται ως εξής :
1 . Ο πίνακας που περιλαμβάνται στην παράγραφο 1 στοιχείο α ) αντικαθίσταται από τον ακόλουθο πίνακα :
( σε βελγικά φράγκα )
Ι ΙΙ ΙΙΙ Βαθμοί A1 έως A3 και LA3 Βαθμοί A4 έως A8 από LA4 έως LA8 και κατηγορία B Λοιποί βαθμοί "Βέλγιο 2 635 4 690 4 340 Δανία 3 130 6 120 5 660 Γερμανία 2 465 4 225 3 910 Ελλάδα 1 680 2 880 2 665 Ισπανία 2 550 5 230 4 840 Γαλλία 2 395 4 300 3 980 Ιρλανδία 2 565 5 235 4 840 Ιταλία 2 610 5 615 5 195 Λουξεμβούργο 2 535 4 435 4 100 Κάτω Χώρες 2 625 4 955 4 585 Πορτογαλία 2 000 4 150 3 840 Ηνωμένο Βασίλειο 2 510 5 755 5 325"
2 . Η πρώτη φράση της παραγράφου 2 αντικαθίσταται από το ακόλουθο κείμενο :
"2 . Εκτός από το ποσό που προβλέπεται στη στήλη Ι του ανωτέρω πίνακα, ο λογαριασμός του ξενοδοχείου που περιλαμβάνει την τιμή του δωματίου καθώς και το αντίτιμο των υπηρεσιών και τους φόρους, αλλά δεν περιλαμβάνει το πρόγευμα, επιστρέφεται μέχρι μέγιστο όριο 2 535 βελγικών φράγκων για την Ελλάδα, 3 305 βελγικών φράγκων για το Λουξεμβούργο, 3 670 βελγικών φράγκων για το Βέλγιο, 3 210 βελγικών φράγκων για τη Γαλλία, 4 420 βελγικών φράγκων για τις Κάτω Χώρες, 3 225 βελγικών φράγκων για τη Γερμανία, 5 055 βελγικών φράγκων για τη Δανία, 4 945 βελγικών φράγκων για την Ιταλία, 4 305 βελγικών φράγκων για το Ηνωμένο Βασίλειο, 4 415 βελγικών φράγκων για την Ιρλανδία, 4 685 βελγικών φράγκων για την Ισπανία και 3 625 βελγικών φράγκων για την Πορτογαλία ."
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 22 Ιουλίου 1991 .

Labels: 10
9
15